Në Kinë lulëzon tregu i mallrave luksoze
Ky treg pritet të arrijë në 14 miliardë dollarë gjatë pesë vjetëve të ardhshëm
Është kjo një garderobë që as që do të mund të mendohej në Kinën e Maos. Por Xie Xiaoya po shkon në një koktej dhe thotë se ka nevojë për këpucët e duhura dhe çantën e përshkatshme që të shkojë me fustanin e stilistit Valentino. Ekzekutivja e reklamimit në Pekin fiton gati 73 mijë dollarë në vit. Ajo thotë se shpenzon të paktën jnë të tretën në mallra luksoze si fustane, orë dhe çanta të shtrenjta. Për Xie, kjo është e pjesë e rëndësishme e imazhit të saj. Ndërsa bota u zhyt në recesion, shitja e mallrave luksoze në Kinë u rrit 30 përqind. Jean-Michel Dumont drejton një firmë për marrëdhëniet publike në Azi. Ai thotë se vitin e kaluar konsumatorët kinez shpenzuan 9 presje 4 miliardë dollarë në mallra luksoze, duke lënë pas Shtetet e Bashkuara duke u bërë tregu i dytë më i madh i mallrave luksoze pas Japonisë. Rritja e kërkesës për mallra luksoze është shumë përfituese për dyqane si Lenux që ofron Prada, Gucci, Fendi dhe firma të tjera luksoze. Menaxheri i dyqanit Ge Zing thotë se kompania ka hapur dy dyqane në dy vjet. Besimi reflektohet gjithashtu në një anketë të fundit që tregon se konsumatorët kinezë priten të shpenzojnë gati 15 miliardë dollarë në mallra luksoze gjatë pesë viteve të ardhshme. Ekonomisti David Resler thotë se prirja e konsumimi kinez është një nga pikat më të ndritura për ekonomitë perendimore. Por megjithë besimin në rritjen e Kinës, ekonomistët thonë se hendeku pasuror mes elitës kineze dhe shumicës së varfër është ndër më ekstremët. Megjithëse Kina është vendi i një numri në rritje milionerësh, të ardhurat mesatare për 1 presje 3 miliardë banorët e saj janë ndër më të ultat në botën në zhvillim.